Lako Bodra

Si Ot Guru Kol Lako bodra () an kag-gibo kan sistema nin panurát na Warang Chiti na piggagamit tanganing makasurat nin tataramon na Ho.

Amay na Pagkabuhay

Iminundag si Lako Bodra kan 19 Setiembre 1919 sa Paseya village, Khutpani Block, West Singhbhum, Jharkhand sa sarong humble asin relihiyusong pamilya kan Lebeya asin Jano Bodra. Nagpuon an saiyang primaryang edukasyon sa Badchom Hatu primary school. Pagkatapos makatapos siya sa primaryang eskwelahan na pinag-enrolan niya sa Purueya primary school. Sa Purueya pigtapos niya an saiyang ikawalóng klase dangan pigdara siya kan saiyang magurang sa harong kan saiyang maternal na angkolon sa Chakradharpur. Duman sa Chakradharpur, nag'enrol siya sa Grammar High School sa ikasiyam na klase. Pagkatapos noyang matapos an saiyang ikasiyam na klase, uminulí siya sa Chaibasa para sa mga pag'aadal pang lalo. Nag-enrol siya nin matrikulasyon sa District High School, Chaibasa. Natapos niya duman an saiyang matrikulasyon. Pagkatapos matapos niya an saiyang matrikulasyon, luminipat siya sa Jalandhar, Punjab sa tabang kan Jaipal Singh para sa maninigóng edukasyon asin nag'attendar sa Jalandhar city college kun saen nakatapos siya sa Homeopathy.

Propesyunal na buhay asin Warang Citi

Pagkatapos kan saiyang pageskwela, nagduman siya sa saiyang ginikanan. Duman nakakua siya nin trabaho sa Indian Railways bilan sarong kleriko asin naposte siya sa Danguwapasi. Sa kasagsagan kan saiyang trabaho sa riles, naimbento niya an alpabetong Warang Citi. Tanganing mapabalugibog ini, piggibo niya an Adi Samaj (Dupub Huda) sa Jodapokhar, Jhinkpani sa tabang ni Mr. Mahati Bandara. Pigsasagibo an mga miting kan Adi Samaj sa harong kan ACC cement plant colony sa Jhinkpani. Harani an Adi Samaj sa mga taganayon na tawo kaya nagin literado sinda sa Warang Citi.

Mga Toltolan